Source: http://www.csmoradea.ro/events/bcl-etapa-11/
Timestamp: 2017-05-30 07:15:50+00:00

Document:
www.csmoradea.ro | BCL – Etapa 11 Home
HomeFixturesCurrent Page BCL – Etapa 11 BCL – Etapa 11
KICK-OFF 19:30 60-79
CSM CSU Oradea a pierdut meciul cu Le Mans Sarthe, contând pentru etapa a 11-a în Grupa B din Basketball Champions League - ediția 2016/17. Rezultatul final a fost de 60-79.
Roș-albaștrii au deschis jocul în formula Mirkovic, Pasalic, Zeno, Lucic și Denison. Cele două echipe s-au succedat la conducere în primele minute de joc, însă francezii au terminat secvența inaugurală în avantaj, scor 21-19.
Actul al 2-lea a demarat sub semnul echilibrului, însă Le Mans a controlat situația pe tabela de marcaj. Oaspeții au reușit să se desprindă la zece lungimi până la pauză, scorul după 20 minute de joc fiind de 41-31.
Repriza secundă a demarat favorabil campioanei României. CSM-ul a reușit să strângă la două posesii, însă adversarul a reușit să se mențină la conducere în permanență. Formația pregătită de Cristian Achim s-a apărat impresionant pe parcursul acestei secvențe și s-a apropiat la 48-51, cu zece minute înainte de final.
Konate a înscris primele două coșuri ale sfertului 4, după ce amfitrionii au irosit o aruncare de pe semicerc cu care ar fi restabilit egalitatea pe tabela de marcaj. Francezii s-au desprins decisiv pe fondul unui parțial de 13-2 de pe urma căruia CSM-ul nu a mai putut reveni.
Sean Denison a totalizat 18 puncte, 13 recuperări, 3 pase decisive, Branko Mirkovic a adăugat 13 puncte, 6 pase decisive, 2 intercepții, iar Martin Zeno a bifat 10 pentru CSM CSU Oradea. În replică, Konate a totalizat 13 puncte, 4 recuperări, 3 pase decisive, Watson aa dăugat 12 puncte, 8 pase decisive, iar Yarou și Pearson au avut câte 12 puncte pentru Le Mans.
CSM CSU Oradea are un bilanț general de 5-6 după acest rezultat. Șansele de calificare ale echipei se mențin, cu precizarea că următoarele două jocuri se anunță decisive în perspectiva calificării în playoff-ul Basketball Champions League. CSM CSU Oradea susține primul joc oficial pe anul calendaristic 2017. Roș-albaștrii primete vizita lui Le Mans Sarthe, deținătoarea Cupei Franței. Meciul se dispută la Arena Antonio Alexe și consemnează vizita unui nume sonor pentru sportul cu mingea la coș din Hexagon.
Roș-albaștrii susțin cel de-al 14-lea meci în actuala ediție din Basketball Champions League. Este al 11-lea joc în Grupa B și cel de-al 6-lea joc pe teren propriu în această fază a competiției.
Le Mans joacă cel de-al 11-lea meci în Basketball Champions League. Francezii au fost repartizați direct în grupele competiției, fiind reprezentanții unei forțe a sportului cu mingea la coș din Europa, atât la nivel de club, cât și la echipe naționale, atât în sectorul juvenil, cât și la seniori.
CSM CSU Oradea are un bilanț de 5 victorii și 2 înfrângeri în confruntările continentale susținute la Arena Antonio Alexe în Basketball Champions League, indiferent de faza întrecerii.
Este cel de-al 5-lea meci disputat de Le Mans în deplasare. Francezii au 2 victorii și tot atâtea înfrângeri în partidele susținute departe Antares Arena.
Confruntarea directă din tur, desfășurată la începutul lunii noiembrie, la Le Mans, a fost adjudecată de francezi cu scorul de 72-61. Diferența de scor este mincinoasă, orădenii având inițiativa aproape în permanență, dar au cedat pe final, după un parțial de 23-10, consemnat în secvența decisivă. Oradea l-a pierdut în primul sfert al acelei partide pe Sean Denison, canadianul fiind o piesă de mare utilitate pentru CSM pe tot parcursul aventurii continentale.
Un rol deosebit îl va juca lungimea rotației. Pe de altă parte, de rotație poate să depindă nivelul de intensitate și agresivitatea afișată în joc de cele două protagoniste. CSM CSU Oradea nu va putea conta pe serviciile lui Sean Barnette. În schimb, Andrei Mandache este incert pentru această partidă.
Meciul se dispută miercuri (04.01), ora 19:30, la Arena Antonio Alexe. Jocul va fi transmis în direct la DigiSport.
Comentarii comments Previous Post BCL – Etapa 10 Baschet 10/07/2016
Next Post BCL – Etapa 12

References: CSM 
 CSM 

CSM 
 CSM 

CSM 
 CSM 
 CSM